Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 315/13/8807	Michalovce, 26.2.2015
EEČ : 2-66-83-2015

U Z N E S E N I E

Trestná vec:	obvinený XXXXX a spol.  
Prečin:	pokračovací prečin krádeže podľa § 20, § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.8.2013, spisová značka Pv 315/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1./ v dobe od 14.15 h dňa 15. 02. 2013 do 13.30 h dňa 18. 02. 2013 presne nezisteného dňa v presne nezistenom čase v popoludňajších hodinách v obci XXXXX, okres XXXXX, po predchádzajúcej vzájomnej dohode a za spoluúčasti maloletých XXXXX, nar. XXXXX a XXXXX, nar. XXXXX preskočili oplotenie neobývaného rodinného domu č. XXXXX, kde v zadnej časti domu maloletý XXXXX a ml. XXXXX na dverách šopy násilím rukami vytrhli petlicu, na ktorej bol visiaci zámok a následne odtiaľ odcudzili železné kliešte, pomocou ktorých vytrhli aj na dverách do komory petlicu s visiacim zámkom, vošli do komory, ktorú len prehľadali a kliešte po jej opustení zahodili na dvor. Následne maloletý XXXXX sa postavil na parapetnú dosku okna a rukou potlačil pootvorené vyklápacie okno, preliezol cez medzeru v okne, vošiel do domu a z vnútra domu potom otvoril spodnú časť okna, cez ktoré následne vošli všetci do domu, z ktorého postupne odcudzili tam uskladnené hliníkové disky zn. XXXXX a XXXXX, na ktorých boli obuté pneumatiky zn. XXXXX, pričom hliníkové disky v počte 12 ks si odložili k zadnej časti domu ku schodom do pivnice a to s tým úmyslom, že sa po ne neskôr vrátia, predajú ich a peniaze si rozdelia, čím pre XXXXX odcudzením diskov a železných klieští spôsobili škodu vo výške 2101 €
2./ v dobe od 15.00 h dňa 15. 02. 2013 do 08.50 h dňa 19. 02. 2013 presne nezisteného dňa v presne nezistenom čase v popoludňajších hodinách po predchádzajúcej vzájomnej dohode a za spoluúčasti maloletých XXXXX a XXXXX v zadnej časti budovy požiarnej zbrojnice v XXXXX, okres XXXXX, kameňmi rozbili sklo na okne, pod ktoré si položili staré tehly, ktoré našli pri požiarnej zbrojnici, kde ml. XXXXX cez dieru vopchal ruku do rozbitého okna a to si následne zvnútra otvoril, kde postupne cez okno obvinení vošli do skladu civilnej ochrany, okrem ml. XXXXX, ktorý zostal vonku dávať pozor, pričom zo skladu odcudzili brašne s plynovými maskami typu XXXXX v počte XXXXX s ktorými odišli na futbalové ihrisko v XXXXX, kde ich skúšaním poškodili a následne ponechali na futbalovom ihrisku, čím tak pre obec XXXXX spôsobili  odcudzením plynových masiek škodu vo výške 46,54 € a poškodením okna škodu vo výške 10 €, 

Uznesením prokurátora Okresnej prokuratúry XXXXX zo dňa 7.8.2013, spisová značka Pv 315/13/8807, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry XXXXX sp. zn. Pv 315/13 zo 07. 08. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre pokračovací prečin krádeže formou 
spolupáchateľstva podľa § 20, § 212 ods. 2 písm. a) Tr. zákona proti obvineným ml. XXXXX, ml. XXXXX a ml. XXXXX na tom skutkovom základe, že

 1./ v dobe od 14.15 h dňa 15. 02. 2013 do 13.30 h dňa 18. 02. 2013 presne nezisteného dňa v presne nezistenom čase v popoludňajších hodinách v obci XXXXX okres XXXXX, po predchádzajúcej vzájomnej dohode a za spoluúčasti maloletých XXXXX a XXXXX, preskočili oplotenie neobývaného rodinného domu č. XXXXX kde v zadnej časti domu maloletý XXXXX a ml. XXXXX na dverách šopy násilím rukami vytrhli petlicu, na ktorej bol visiaci zámok a následne odtiaľ odcudzili železné kliešte, pomocou ktorých vytrhli aj na dverách do komory petlicu s visiacim zámkom, vošli do komory, ktorú len prehľadali a kliešte po jej opustení zahodili na dvor. Následne maloletý XXXXX sa postavil na parapetnú dosku okna a rukou potlačil pootvorené vyklápacie okno, preliezol cez medzeru v okne, vošiel do domu a z vnútra domu potom otvoril spodnú časť okna, cez ktoré následne vošli všetci do domu, z ktorého postupne odcudzili tam uskladnené hliníkové disky zn. XXXXX a XXXXX, na ktorých boli obuté pneumatiky zn. XXXXX, pričom hliníkové disky v počte 12 ks si odložili k zadnej časti domu ku schodom do pivnice, a to s tým úmyslom, že sa po ne neskôr vrátia, predajú ich a peniaze si rozdelia, čím pre XXXXX odcudzením diskov a železných klieští spôsobili škodu vo výške 2.101 €,
2./ v dobe od 15.00 h dňa 15. 02. 2013 do 08.50 h dňa 19. 02. 2013 presne nezisteného dňa v presne nezistenom čase v popoludňajších hodinách, po predchádzajúcej vzájomnej dohode a za spoluúčasti maloletých XXXXX a XXXXX, v zadnej časti budovy požiarnej zbrojnice v XXXXX, okres XXXXX, kameňmi rozbili sklo na okne, pod ktoré si položili staré tehly, ktoré našli pri požiarnej zbrojnici, kde ml. XXXXX cez dieru vopchal ruku do rozbitého okna a to si následne zvnútra otvoril, kde postupne cez okno obvinení vošli do skladu civilnej ochrany, okrem ml. XXXXX, ktorý zostal vonku dávať pozor, pričom zo skladu odcudzili brašne s plynovými maskami typu XXXXX v počte 13 ks, s ktorými odišli na futbalové ihrisko v XXXXX, kde ich skúšaním poškodili a následne ponechali na futbalovom ihrisku, čím tak pre obec XXXXX spôsobili  odcudzením plynových masiek škodu vo výške 46,54 € a poškodením okna škodu vo výške 10 €. 

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov pre každého. 

Predmetné uznesenie sa stalo právoplatným dňa 26. 11. 2013 u všetkých troch obvinených mladistvých.  

Skúšobná doba pre podmienečné zastavenie trestného stíhania uplynula dňom 26. 11. 2014.

Po uplynutí skúšobnej doby boli vyžiadané odpisy registra trestov a správy o povesti obvinených  ml. XXXXX, ml. XXXXX a ml. XXXXX.

Bolo zistené, že obvinení mladiství  v priebehu skúšobnej doby viedli riadny život, nedopustili sa žiadneho trestného činu ani priestupku, a teda vyhoveli podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinení ml. XXXXX, ml. XXXXX a ml. XXXXX sa v skúšobnej dobe podmienečného zastavenia trestného stíhania osvedčili.

Podľa § 217 ods. 4 Tr. poriadku právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor